Små (2,2-3,4 millimeter), avlange, gulbrune løpebiller. De mangler fasettøyne og er blinde. Hodet er rundet, antennene middels lange. Maksillarpalpenes ytre ledd er nålefint. Pronotum er hjerteformet med avsatt siderand, dekkvingene jevnbrede uten påfallende punktrader, med noen lange børster langs sidene. De er forkortede, avskåret bak, og dekker ikke hele bakkroppen.